Rikunarita-ORG/Wikinium huggingface dataset:
# Близок Исток

**Близок Исток** — поим што често се користи од археолозите, географите и историчарите, и поретко од новинарите и коментаторите, со цел да се посочи регионот кој ја опфаќа Анадолија (модерна Турција), Левантот (модерен Израел, Јордан, Сирија и Либан), и Месопотамија (модерен Ирак и Источна Сирија). Алтернативниот поим *Среден Исток* — претпочитан во некои политички и економски контексти — не се користи од блискоисточните археолози и историчари. Алтернативен не-евроцентричен поим во скорешните години е 'Југозападна Азија', иако овој поим сѐ уште нема постигнато поширока распространетост.

Египет, иако дел од Африка, често се смета за дел од регионот на Блискиот Исток. Неговото вклучување се должи на суштинските врски кои ги имал со другите блискоисточни држави низ античките, средновековните и модерните времиња.

Во Европа, „Близок Исток“ е претпочитаниот поим поради очигледната географска близина.

## Поврзано

* Среден Исток
* Југозападна Азија
* Антички Близок Исток
* Далечен Исток
* Ориент

## Наводи
# Ана Павлова

Ана Павлова како Жизела.
**Ана Павловна (Матвејевна) Павлова** (руски: *Анна Павловна [Матвеевна] Павлова*) (12 февруари 1881
 - 23 јануари 1931
) била руска балерина од крајот на 19 и почетокот на 20 век.

Таа се смета за еден од најпознатите и најпопуларните класични балетски уметници во историјата и е најстариот забележан главен изведувач на Империјалниот руски балет и Рускиот балет на Серж Дјагилев. Павлова е најпозната по нејзината соло сценска изведба *Лебед на умирање*. Таа со сопствената компанија ќе стане првата балерина која ќе појде на балетска турнеја низ светот.

По неа е именувана тортата „Павлова“, која претставува пенест десерт. Починала од пневмонија малку пред да наполни 50 години.
# Малколм Х (филм)

**Малколм Х** е американски игран филм, во режија на Спајк Ли. Главните улоги ги играат: Дензел Вашингтон, Анџела Басет и Алберт Хол.

## Содржина

Во филмот се прикажува животот на Малколм Х, водачот на радикалната огранизација на Црнците во САД, "Црни пантери". Филмот го следи хронолошки неговиот живот, од детството, кога тој бил ситен криминалец, преку членството во "Нацијата на исламот", па сè до неговото убиство.

## Наводи
# Роберт Алтман

| Роберт Алтман |
| --- |
|  |
| Роден(а) | Роберт Бернард Алтман |
| Занимање | режисер |
| Активен | 1947-2006 |
| Сопружник | Лавон Елмер (1946-1951) Лотус Корели (1954-1957) Кетрин Рид(1959-2006) |
| Деца | Кристина Алтман (b.1947) Мајк Алтман (b.1955) Стефан Алтман (b.1957) Роберт Рид Алтман (b.1960) Метју Р. Алтман (b.1966) |
| Награди | **Гран При - Кански филмски фестивал** 1970 *МЕШ* **Најдобра режија - Кански филмски фестивал** 1992 *Играчот* **Златен лав - Филмски фестивал во Венеција** 1993 *Куси резови* |

**Роберт Бернард Алтман** (20 февруари 1925 – 20 ноември 2006) - американски филмски режисер, познат по натуралистичките филмови со стилизирана перспектива. Во 2006 година, Филмската академија за наука и уметности, како потврда на неговото творештво, му доделила Награда за животно дело. Неговите филмови *МЕШ* и *Нешвил* се зачувани во Национален филмски регистар на САД,
.

## Филмографија

* МЕШ
* Нешвил
* Играчот (1992)
* Домашен пријател од преријата (2006)

## Наводи
# Сонцестој

2005 Изгрејсонце на летната краткодневица над Стоунхенџ
**Сонцестој** или **солстициј** — астрономска појава која се случува двапати годишно, и тоа во зима како краткодневица, кога денот е најкраток, и во лето како долгодневица, кога денот е најдолг. Сонцестојот заедно со рамнодневицата се поврзани со годишните времиња.

## Поврзано

* Рамнодневица
* Краткодневица
* Долгодневица